2)

Muutetaan II osa seuraavasti: a) Muutetaan ainesosaluokkaa (CMC) 1 koskevassa kohdassa oleva 1 kohta seuraavasti: i) poistetaan g alakohdasta sana ”tai”; ii) korvataan h alakohdassa ”.” sanalla ”tai”; iii) lisätään i alakohta seuraavasti: ”i) saostetut fosfaattisuolat tai -johdannaiset, jotka on otettu talteen jätteistä tai jotka ovat direktiivissä 2008/98/EY tarkoitettuja sivutuotteita.” b) Muutetaan ainesosaluokkaa (CMC) 11 koskevassa kohdassa oleva 1 kohta seuraavasti: i) poistetaan c alakohdasta sana ”tai”; ii) korvataan d alakohdassa ”.” sanalla ”tai”; iii) lisätään e alakohta seuraavasti: ”e) i) saostetut fosfaattisuolat tai -johdannaiset, jotka on otettu talteen jätteistä tai jotka ovat direktiivissä 2008/98/EY tarkoitettuja sivutuotteita.” c) Lisätään ainesosaluokka (CMC) 12 seuraavasti: ”AINESOSALUOKKA (CMC) 12: SAOSTETUT FOSFAATTISUOLAT JA -JOHDANNAISET 1. EU-lannoitevalmiste voi sisältää saostettuja fosfaattisuoloja, jotka on saatu saostamalla yhdestä tai useammasta seuraavista syötemateriaaleista: a) yhdyskuntajäteveden käsittelylaitosten jätevedet ja jätevesiliete, pois lukien asetuksen (EY) N:o 1069/2009 soveltamisalaan kuuluvat eläimistä saatavat sivutuotteet tai niistä johdetut tuotteet; b) elintarvikkeiden, juomien, lemmikkieläinten ruokien, eläinten rehun tai maitotuotteiden jalostuksesta peräisin oleva jätevesi ja liete, pois lukien asetuksen (EY) N:o 1069/2009 soveltamisalaan kuuluvat eläimistä saatavat sivutuotteet ja niistä johdetut tuotteet, paitsi jos jossakin jalostusprosessin vaiheessa on tapahtunut kosketus joihinkin muihin Euroopan parlamentin ja neuvoston asetuksen (EU) N:o 528/2012 (*1) 3 artiklan 1 kohdan a alakohdassa tarkoitettuihin biosidivalmisteisiin kuin niihin, jotka on kyseisen asetuksen liitteessä V määritelty pääryhmän 1 valmisteryhmään 4 kuuluviksi; c) direktiivin 2008/98/EY 3 artiklan 4 kohdassa tarkoitettu biojäte, joka on peräisin biojätteen erilliskeräyksestä jätteiden syntypaikalla, pois lukien asetuksen (EY) N:o 1069/2009 soveltamisalaan kuuluvat eläimistä saatavat sivutuotteet ja niistä johdetut tuotteet; d) Euroopan parlamentin ja neuvoston direktiivin 2009/28/EY (*2) 2 artiklan t alakohdassa tarkoitetut prosessitähteet, jotka ovat peräisin tämän kohdan b, c ja e alakohdassa tarkoitetuista materiaaleista johdetun bioetanolin ja biodieselin tuotannosta; e) elävät tai kuolleet organismit tai niiden osat käsittelemättöminä tai käsiteltyinä ainoastaan manuaalisin, mekaanisin tai painovoimaan perustuvin menetelmin, liuottamalla veteen, vaahdottamalla, erottamalla veden avulla, höyrytislauksella tai lämmittämällä ainoastaan veden poistamiseksi, tai jotka erotetaan ilmasta mitä tahansa menetelmää käyttäen, lukuun ottamatta seuraavia (*3): — yhdyskuntien kotitalousjätejakeesta peräisin olevat materiaalit, — jätevesiliete, teollisuusliete tai ruoppausliete, — asetuksen (EY) N:o 1069/2009 soveltamisalaan kuuluvat eläimistä saatavat sivutuotteet tai niistä johdetut tuotteet, f) aineet ja seokset, lukuun ottamatta seuraavia (*3): — a–e alakohdassa tarkoitetut tuotteet, — direktiivin 2008/98/EY 3 artiklan 1 kohdassa tarkoitettu jäte, — aineet tai seokset, jotka ovat lakanneet olemasta jätettä yhdessä tai useammassa jäsenvaltiossa direktiivin 2008/98/EY 6 artiklan osaksi kansallista lainsäädäntöä saattavien kansallisten toimenpiteiden nojalla, — sellaisista lähtöaineista muodostuneet aineet, jotka ovat lakanneet olemasta jätettä yhdessä tai useammassa jäsenvaltiossa direktiivin 2008/98/EY 6 artiklan osaksi kansallista lainsäädäntöä saattavien kansallisten toimenpiteiden nojalla, tai tällaisia aineita sisältävät seokset, — biologisesti hajoamattomat polymeerit, — asetuksen (EY) N:o 1069/2009 soveltamisalaan kuuluvat eläimistä saatavat sivutuotteet tai niistä johdetut tuotteet. Lisäksi saostetut fosfaattisuolat voivat olla mistä tahansa a–f alakohdassa tarkoitetuista syötemateriaaleista tai niiden yhdistelmistä saostettuja, ja ne on oltava käsitelty manuaalisin, mekaanisin tai painovoimaan perustuvin menetelmin, neste-kiinteä-erotuksella biohajoavia polymeerejä käyttäen, liuottamalla veteen, vaahdottamalla, erottamalla veden avulla, höyrytislauksella tai lämmittämällä ainoastaan veden poistamiseksi, termisellä hydrolyysillä, anaerobisella mädätyksellä tai kompostoinnilla. Näissä prosesseissa lämpötilaa ei saa nostaa yli 275 °C:n. 2. Saostuksen on tapahduttava reaktorissa valvotuissa olosuhteissa. Ainoastaan sellaisten syötemateriaalien käyttö on sallittu, jotka eivät ole muiden materiaalivirtojen saastuttamia tai jotka muu materiaalivirta on saastuttanut tahattoman yksittäistapauksen seurauksena siten, että niissä on vain häviävän pieniä määriä eksogeenisiä yhdisteitä, pois lukien asetuksen (EY) N:o 1069/2009 soveltamisalaan kuuluvat eläimistä saatavat sivutuotteet ja niistä johdetut tuotteet. Laitoksessa, jossa saostus tapahtuu, on estettävä syöte- ja tuotosmateriaalien fyysinen kosketus saostusprosessin jälkeen, myös varastoinnin aikana. 3. Saostettujen fosfaattisuolojen koostumuksen on oltava seuraava: a) vähintään 16 prosenttia kuiva-aineesta on fosforipentoksidia (P2O5); b) enintään 3 prosenttia kuiva-aineesta on orgaanista hiiltä (Corg); c) makroskooppisia yli 2 mm:n epäpuhtauksia on enintään 3 g/kg kuiva-ainetta joissain seuraavista muodoista: orgaaninen aines, lasi, kivi, metalli tai muovi; d) c alakohdassa tarkoitettuja makroskooppisia epäpuhtauksia on yhteensä enintään 5 g/kg kuiva-ainetta. 4. EU-lannoitevalmiste voi sisältää saostettujen fosfaattisuolojen johdannaisia, jotka on tuotettu yhdellä tai useammalla kemiallisella valmistusvaiheella, jossa saostetut fosfaattisuolat reagoivat 1 kohdan f alakohdassa tarkoitettuihin materiaaleihin, joita kulutetaan tai käytetään kemiallisessa prosessoinnissa. Johdannaisten valmistusprosessi on suoritettava siten, että saostettujen fosfaattisuolojen kemiallinen koostumus muuttuu tarkoituksellisesti. 5. Johdannaisten tuotannossa käytettävien saostettujen fosfaattisuolojen on oltava 1, 2 ja 3 kohdan mukaisia. 6. Sen estämättä, mitä 1 kohdassa säädetään, EU-lannoitevalmiste saa sisältää saostettuja fosfaattisuoloja, jotka on saatu saostamalla luokkaan 2 tai 3 kuuluvista aineksista tai niistä johdetuista tuotteista noudattaen asetuksen (EY) N:o 1069/2009 32 artiklan 1 ja 2 kohdassa säädettyjä edellytyksiä ja mainitun asetuksen 32 artiklan 3 kohdassa tarkoitettuja toimenpiteitä, yksin tai sekoitettuna 1 kohdassa tarkoitettuihin syötemateriaaleihin, jos molemmat seuraavista edellytyksistä täyttyvät: a) valmistusketjun päätepiste on määritelty asetuksen (EY) N:o 1069/2009 5 artiklan 2 kohdan kolmannen alakohdan mukaisesti; b) edellä 2 ja 3 kohdassa esitetyt edellytykset täyttyvät. EU-lannoitevalmiste saa sisältää myös tällaisista saostetuista fosfaattisuoloista peräisin olevia johdannaisia, jotka on saatu 4 kohdassa vahvistettujen edellytysten mukaisesti. 7. Laitoksessa, jossa saostus tapahtuu, niiden tuotantolinjojen, joita käytetään saostettujen fosfaattisuolojen ja niiden johdannaisten tuotannossa sallittujen 1, 4 ja 6 kohdassa tarkoitettujen syötemateriaalien käsittelyyn, on oltava erotettu selkeästi tuotantolinjoista, joilla käsitellään muita syötemateriaaleja. 8. Jos liitteessä I ei ole siihen toimintoperusteiseen tuoteluokkaan, johon saostettuja fosfaattisuoloja tai niiden johdannaisia tai molempia sisältävät tai niistä koostuvat EU-lannoitevalmisteet kuuluvat, sovellettavia, bakteereja Salmonella spp., Escherichia coli tai Enterococcaceae koskevia vaatimuksia, kyseiset patogeenit eivät saa ylittää seuraavassa taulukossa esitettyjä rajoja: Testattavat mikro-organismit Näytteenotto-suunnitelmat Raja-arvo n c m M Salmonella spp. 5 0 0 Ei esiinny 25 g:ssa tai 25 ml:ssa Escherichia coli Tai Enterococcaceae 5 5 0 1 000 1 g:ssa tai 1 ml:ssa jossa: n = testattavien näytteiden lukumäärä, c = sellaisten näytteiden lukumäärä, joissa pesäkkeen muodostavina yksikköinä ilmaistu bakteerien lukumäärä on m:n ja M:n välillä, m = tyydyttävänä pidetyn, pesäkkeen muodostavina yksikköinä ilmaistun bakteerien lukumäärän raja-arvo, M = pesäkkeen muodostavina yksikköinä ilmaistun bakteerien lukumäärän enimmäisarvo. 9. Patogeenien määrä EU-lannoitevalmisteessa, joka sisältää 1 kohdan a alakohdassa tarkoitetuista materiaaleista saatuja saostettuja fosfaattisuoloja tai niiden johdannaisia tai molempia tai joka koostuu tällaisista fosfaattisuoloista tai niiden johdannaisista, ei saa ylittää seuraavassa taulukossa esitettyjä rajoja: Testattavat mikro-organismit Näytteenottosuunnitelmat Raja-arvo n c m M Clostridium perfringens 5 5 0 100 pmy / g tai ml Elinkelpoiset Ascaris sp. -munat 5 0 0 Ei esiinny 25 g:ssa tai 25 ml:ssa jossa: n = testattavien näytteiden lukumäärä, c = sellaisten näytteiden lukumäärä, joissa pesäkkeen muodostavina yksikköinä ilmaistu bakteerien lukumäärä on m:n ja M:n välillä, m = tyydyttävänä pidetyn, pesäkkeen muodostavina yksikköinä ilmaistun bakteerien lukumäärän raja-arvo, M = pesäkkeen muodostavina yksikköinä ilmaistun bakteerien lukumäärän enimmäisarvo. 10. Edellä 8 ja 9 kohdassa vahvistettuja vaatimuksia ja siihen toimintoperusteiseen tuoteluokkaan, johon saostetuista fosfaattisuoloista tai niiden johdannaisista tai molemmista koostuvat EU-lannoitevalmisteet kuuluvat, sovellettavia, bakteereja Salmonella spp, Escherichia coli ja Enterococcaceae koskevia vaatimuksia ei sovelleta, jos kyseisille saostetuille fosfaattisuoloille tai kaikille saostuksessa käytetyille biogeenisille syötemateriaaleille on tehty jokin seuraavista käsittelyistä: a) painesterilointi kuumentamalla yli 133 °C:n sisälämpötilaan vähintään 20 minuutin ajaksi vähintään 3 baarin absoluuttisessa paineessa, ja paine on tuotettava poistamalla kaikki ilma sterilointitilasta ja korvaamalla se höyryllä (”kyllästetty höyry”); b) prosessointi pastörointi- tai hygieniayksikössä siten, että prosessin aikana lämpötila nousee 70 °C:seen vähintään tunnin ajaksi. 11. 16 -yhdisteitä enintään 6 mg/kg kuiva-ainetta Edellä 1 kohdan a alakohdassa tarkoitetuista syötemateriaaleista saadut saostetut fosfaattisuolat ja niiden johdannaiset saavat sisältää PAH-yhdisteitä enintään 6 mg/kg kuiva-ainetta ( *4 ) 12. Alumiinin (Al) ja raudan (Fe) pitoisuus saostetuissa fosfaattisuoloissa tai niiden johdannaisissa saa olla yhteensä enintään 10 prosenttia saostettujen fosfaattisuolojen tai niiden johdannaisten kuiva-aineesta. 13. Saostettujen fosfaattisuolojen ja niiden johdannaisten on oltava rekisteröityjä asetuksen (EY) N:o 1907/2006 nojalla asiakirja-aineistoon, joka sisältää: a) asetuksen (EY) N:o 1907/2006 liitteissä VI, VII ja VIII säädetyt tiedot; ja b) asetuksen (EY) N:o 1907/2006 14 artiklan mukaisen kemikaaliturvallisuusraportin, joka kattaa käytön lannoitevalmisteena, jollei niitä nimenomaisesti koske jokin asetuksen (EY) N:o 1907/2006 liitteessä IV tai kyseisen asetuksen liitteessä V olevassa 6, 7, 8 tai 9 kohdassa säädetyistä rekisteröintivelvollisuutta koskevista vapautuksista. 14. Sovellettaessa 3, 11 ja 12 kohtaa saostettujen fosfaattisuolojen ja niiden johdannaisten kuiva-aine on mitattava tyhjökuivaamalla 40 °C:ssa vakiopainoon asti kideveden häviämisen välttämiseksi. (*1) Euroopan parlamentin ja neuvoston asetus (EU) N:o 528/2012, annettu 22 päivänä toukokuuta 2012, biosidivalmisteiden asettamisesta saataville markkinoilla ja niiden käytöstä (EUVL L 167, 27.6.2012, s. 1)." (*2) Euroopan parlamentin ja neuvoston direktiivi 2009/28/EY, annettu 23 päivänä huhtikuuta 2009, uusiutuvista lähteistä peräisin olevan energian käytön edistämisestä sekä direktiivien 2001/77/EY ja 2003/30/EY muuttamisesta ja myöhemmästä kumoamisesta (EUVL L 140, 5.6.2009, s. 16)." (*3) Vaikka syötemateriaali olisi jätetty jonkin alakohdan ulkopuolelle, se voi silti olla sallittu syötemateriaali jonkin toisen alakohdan nojalla." (*3) Vaikka syötemateriaali olisi jätetty jonkin alakohdan ulkopuolelle, se voi silti olla sallittu syötemateriaali jonkin toisen alakohdan nojalla." (*4) Naftaleenin, asenaftyleenin, asenafteenin, fluoreenin, fenantreenin, antraseenin, fluoranteenin, pyreenin, bentso[a]antraseenin, kryseenin, bentso[b]fluoranteenin, bentso[k]fluoranteenin, bentso[a]pyreenin, indeno[1,2,3-cd]pyreenin, dibentso[a,h]antraseenin ja bentso[ghi]peryleenin summa.”"